CELEX: 62014TN0713
Language: da
Date: 2014-10-10 00:00:00
Title: Sag T-713/14: Sag anlagt den 10. oktober 2014 — IPSO mod ECB

1.12.2014   
            
            
               DA
            
            
               Den Europæiske Unions Tidende
            
            
               C 431/39
            
         Sag anlagt den 10. oktober 2014 — IPSO mod ECB
   (Sag T-713/14)
   (2014/C 431/62)
   Processprog: fransk
   
      Parter
   
   
      Sagsøger: International and European Public Services Organisation i Den Tyske Forbundsrepublik (IPSO) (Frankfurt am-Main, Tyskland) (ved advokat L. Levi)
   
      Sagsøgt: Den Europæiske Centralbank (ECB)
   
      Sagsøgerens påstande
   
   
               —
            
            
               Afgørelsen truffet af ECB’s direktion den 30. maj 2014, offentliggjort den 16. juli 2014, om at fastsætte den maksimale varighed af bestemte kontrakter som midlertidigt ansatte, der udfører sekretariats- og administrative opgaver, til to år, annulleres.
            
         
               —
            
            
               Den Europæiske Centralbank tilpligtes at betale sagsøgeren en erstatning for ikke-økonomisk tab, der efter billighed opgøres til 15  000 EUR.
            
         
               —
            
            
               ECB tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1.
            
            
               Første anbringende vedrørende dels en tilsidesættelse af sagsøgerens ret til information og høring, som nedfældet i artikel 27 i Den Europæiske Unions charter om grundlæggende rettigheder og i direktiv 2002/14 (1) og præciseret og gennemført ved rammeaftalen vedrørende anerkendelse, informationsdeling og høring samt ved ad hoc-aftalen af januar 2014 om nedsættelse af en arbejdsgruppe vedrørende midlertidigt ansatte, indgået mellem ECB og IPSO, dels tilsidesættelse af de nævnte aftaler.
            
         
               2.
            
            
               Andet anbringende vedrørende tilsidesættelse af retten til god forvaltning og især retten til at blive hørt og retten til adgang til information, der udgør processuelle rettigheder, som er nedfældet i artikel 41 i Den Europæiske Unions charter om grundlæggende rettigheder.
            
         
      (1)  Europa-Parlamentets og Rådets direktiv 2002/14/EF af 11.3.2002 om indførelse af en generel ramme for information og høring af arbejdstagerne i Det Europæiske Fællesskab — Europa-Parlamentets, Rådets og Kommissionens fælles erklæring om arbejdstagerrepræsentation (EFT L 80, s. 29).